Քաղաքագետ Գեւորգ Մելիքյանի խոսքով՝ այս հարաբերությունների մեջ ամենից կարեւորն այն է, թե Հայաստանն ինչ է առաջարկում Գերմանիային. «Գերմանիան պետք է հասկանա, թե ինչ օգուտ ունի Հայաստանից, ինչ կարող է առաջարկել Հայաստանը, ինչպես մենք կարող ենք շահագրգռել Գերմանիային՝ համագործակցել մեզ հետ, ինչ առավելություններ ունի Հայաստանը, որ չունեն Վրաստանն ու Ադրբեջանը: Եթե մենք ունենք ժամանակ, բայց իրականում այդ ժամանակը չունենք, ժամանակն է կոնկրետ առաջարկություններով հանդես գալ եւ գերմանական կողմին տալ ճանապարհային քարտեզ, թե ինչ ենք ակնկալում Գերմանիայից: Թե չէ նման այցերը շատ դրական զգացողություններ կթողնեն, բայց դա կլինի անհրաժեշտ, սակայն ոչ բավարար նախապայման՝ համագործակցությունը խորքային ու արդյունավետ համարելու համար»,- ասաց քաղաքագետ Գեւորգ Մելիքյանը: